**PIHAMÖKKI ja METSÄMÖKKI**

Mökkivuorokausi alkaa klo 14.00 ja päättyy seuraavana päivänä klo 12.00.

Viikkovaraus alkaa torstaina klo 14.00 ja päättyy seuraavana torstaina klo 12.00.

Huomioithan, että mökkeihin saatetaan tehdä lyhytkestoisia huoltotöitä huhti- syyskuun

ensimmäisinä torstaina.

Hälytysjärjestelmä on ulko-oven vieressä. Virhehälytyksen sattuessa ilmoita siitä välittömästi

turvapalvelullepuh. **0400 653 975**. Muussa tapauksessa turvapalvelun mahdolliset kulut

laskutetaan varaajalta.

Poistuttaessa on ikkunat ja ovet (2 kpl) lukittava ja hälytys kytkettävä päälle.

Mökin avaimia on neljä: puomin avain, hälytyslaitteen avain, ura-avain ulko-oveen ja

pieni avain pihavaloja varten.

Pihavalot sytytetään ja sammutetaan rantasaunan viereisestä valaisintolpasta.

**Varustus**

Mökit on varusteltu kuudelle (6) henkilölle. Mökeissä: olohuone, jossa vuodesohva, TV ja radio, makuuhuone (2 vuodetta) ja parvi (2 patjaa), varaava takka, wc ja sauna. Lisäksi keittiössä on liesi, jääkaappi, mikroaaltouuni, ruuanlaittovälineet ja astiat. Mökeissä on palo- ja häkävaroittimet. Vuokraaja tuo liinavaatteet ja henkilökohtaiset pesuaineet.

**Juomavesi**

Alueen vesi tulee omasta porakaivosta, **mutta ei ole juomakelpoista** korkean fluoripitoisuuden vuoksi. Veden laatua seurataan säännöllisesti.

**Siivous**

Jokaisen varauksen jälkeen mökki on siivottava huolellisesti seuraavaa varaajaa varten tai tilattava maksullinen siivous varauksen yhteydessä. Ohjeet ja siivousvälineet löytyvät siivouskomerosta. Mikäli siivouksessa on huomautettavaa, laskutamme siivouksesta 50 € /alkava tunti. Eritteiden siivouksesta laskutetaan lisäksi 200 €.

**Lämmitys**

Mökit on varustettu ilmalämpöpumpulla, käyttöohje löytyy mökistä. Talviaikana (syys-maaliskuu) se on jätettävä lämmitysasentoon (+21). Mökeissä on myös lattialämmitys. Makuuhuoneen termostaatti on jätettävä asentoon 2, kun mökistä poistutaan vuokrauksen jälkeen.

Takka on varaava. Sivussa olevan pellin avulla savukaasut voi ohjata joko suoraan ulos

(avaa takkaa sytytettäessä) tai kierrättää takassa lämmön varaamiseksi.

**HUOM**. Jäsenhinnan edellytyksenä on, että jäsen vuokraa tilan omaan käyttöönsä. Laskun

maksajan on oltava jäsen tai samassa taloudessa asuva henkilö.

Mökkikirjasta löytyvät eri laitteiden käyttöohjeet.

**Grillikatos** on käytössäsi. Avaimet löytyvät avainkaapista.

**Rantasauna** 1.6.–31.8. rantasauna on jäsenten käytössä klo 12.00 – 21.00 muina päivinä paitsi

keskiviikkoisin, perjantaisin ja lauantaisin. Käytön jälkeen rantasauna ja

grillikatos on siivottava.

**Ongelmatilanteissa yhteydenotot**

Varapuheenjohtaja puh. 044 7500059